İDMAN YENİLİKLƏRİni İ - İNTİQAM təqdim edir (AZpress.AZ) -FOTO=4\nCüdoçularımızın Təl-Əviv fiaskosu\nİzrailibn paytaxtı Təl-Əvivdə kişi və qaınlar arasında keçirilən cüdo üzrə Olimpiya təsnifatlı Qran-Pri başa çatıb. Təəssüflər olsun ki, idmanın bu növü üzrə məvsümün ilk yarışı Azərbaycan cüdoçuları üçün heç də uğurlu olmayıb. Belə ki, turnirə qatılan 14 (9 kişi, 5 qadın) cüdoçumuzdan heç biri mükafatçılar sıraslnda yer ala bilməyib. Hətta komandanın liderlərindən biri sayılan Hidayət Heydərov (81 kq) belə startdaca uduzaraq fiaskoya uğrayıb. Cüsoçularımızdan yalnız Orxan Səfərov (66 kq) və Aleksandra-Larisa Florian (57 kq) iki mərhələni keçməklə 7-ci yeri tuta bilib. Bu isə onlara reytinq cədvəlində aktivlərinə 182 xal yazdırmaq imkanı verib. Qalan cüdoçularımız isə turnirdə əliboş qalıblar.\nTszyuy Venzyun dünya çempionluğu titulunu saxlayıb\nYanvarın 5-də Çinin Şanxay şəhərində çinli dünya çempionu Tszyuy Venzyunla (2584 reytinq xalı) rusiyalı şahmatçı Aleksandra Qoryaçkina (2578) arasında startı verilən Dünya Şahmat Tacı uğrundakı görüşlərəvvəlcədən planlaşdırıldığı kimi Vladibostokda (Rusiya) başa çatıb. Oyunlar seriyası çinli şahmatçının qələbəsiylə çatınca, 0. çempionluq titulunu özündə saxlaya bilib.\nXatırladaq ki, mükafat fondu 500 min avro təşkil edən bu yarışın reqlamentinə əsasən, raqiblər 12 partiyada qarşılaşmalıydılar. Bu oyunlardan 6-sı Çində, 6-sı isə Rusiyada keçirilməliydi. 12 oyunda tərəflərdən hər hansə biri 6,5 xal toplayacağı halda çempion adını özünə təmin edəcəkdi. Çempin həm də mükafat fondunun 60 faizini əldə edəcəkdi. Lakin, mübarizə heç də nəzərdə tutulduğu kimi 12 partiyada bitmədi. Şanxayda 6 oyundan sonra hərəyə 3 xal toplayan rəqiblər Vladivostokda da 6 oyunda eyni xal topladılar. Lakin bir məqamı qted edək ki, Rusiyada oyunlar daha dramatik keçdi. Belə ki, 8-ci turda rusiyalı şahmatcı qalib gələrək hesabda irəli çıxsa da (3,5:4,5) təslim olmaq istəməyən çinli qrossmeyster 9 və 10-cu turları udaraq hesabı öz xeyrinə dəyişə bildi - 5,5:4,5.11-ci tur sülhlə bitincə hamı 12-ci turun da heç-heçə bitəcəyini gözləyirdi. Amma her şey əksinə oldu. Qoryaçkina doğma divarlar arasında yenidən xarakter nümayiş etdirmıklə qalib gəldi və pozulmuş statusu berpa etdi. Bundan sonra mübarizə tay-brekdə davam etdi. İlk iki görüş sülhlə bitsə də, 3-cü oyunda çinli şahmatçı qalib gəldi. 4-cü görüş isə yenidən sülhlə bitincə bütün qaranlıq məsələlərə aydınliq gəldi. Tay-brekdə 2,5:1,5 hesabla qalib gələn Tszyuy Venzuy ikinci dəfə dünya çempionu oldu. Qələbə tay-brekdə olduğu üçün o, mükafat fondunun 55 faizinə sahib çıxdı.\nXatırladaq ki, çinli şahmatçı 2018-ci ildə klassik şahmat üzrə dünya çempionu, 2-15-2016-cı illərdə Qran-Prinin qalibi, 2016 və 2018-ci illərdə Olimpiya çempionu, 2009 və 2011-ci illərdə komandalararası, 2017 və 2018-ci illərdə isə rapid üzrə dünya çempionu olub. 31.01.1991-ci ildə Çində doğulub.\nBütün oyunların nəticələri (12 partiya)\n1 2 3 4 5 6 7 8 9 10 11 12 очки\nAleksandra Qoryaçkina 2578\nTszyuy Venzyun 2584\nTay-brak R! R2 R3 R4 очки


Milli Şuraya xalq dəstəyi; Növbəti mitinq oktyabrın 19-na təyin edildi VİDEO | Azadliq\nHome MANŞET Baş Yazı Milli Şuraya xalq dəstəyi; Növbəti mitinq oktyabrın 19-na təyin edildi VİDEO\nMitinq qadağasına etiraz piketi möhtəşəm alındı; Minlərlə insan həmrəylik üçün əraziyə axışdı; Polis gələnlərin önünü kəsdi…\nBu gün Bakı Şəhər İcra Hakimiyyətinin qarşısında Milli Şura mitinqlərə faktiki qadağa qoyulmasına etiraz olaraq piket keçirib. Piketə qanunla müəyyən olunan saydan artıq insanın buraxılmaması üçün ərazi hər tərəfdən polis sədləri kəsilib, əraziyə çoxsaylı polis qüvvələri cəlb olunub. Bununla belə müxtəlif istiqamətlərdən BŞİH-in yaxınlığına minlərlə insan toplaşıb. Polislər kənarda dayanan insanları dərhal ərazidən uzaqlaşdırıb, bir yerə toplaşmaqlarına imkan verməyib. Bundan başqa ərazidə internet xidməti tamamilə məhdudlaşdırıldığı üçün piketdən video və foto görüntülər aksiya getdiyi müddətdə yayılmayıb. Aksiya müddətində yayılan görüntülər ətrafda toplaşan insanlarla polislər arasında yaşananlardır.\nAXCP sədri Əli Kərimli feysbuk səhifəsində piketin nəticəsi barədə artıq mövqeyini paylaşıb. O, aksiyanın yüksək səviyyədə baş tutduğunu yazıb və piket edənlərlə həmrəyliyini göstərmək üçün əraziyə axışan insanlara təşəkkürünü çatdırıb. Əli Kərimli Milli Şuranın artıq oktyabrın 19-na mitinq təyin etdiyini bildirib və hakimiyyəti bu mitinqə razılıq verməyə çağırıb. AXCP sədri bugünkü aksiya zamanı polislərin əvvəlkilərlə müqayisədə daha peşəkar davrandığını da qeyd edib.\nPiketin razılaşdırılmış olmasına və diqqət çəkən hər hansı gərginliyin yaşanmamasına baxmayaraq, aksiya iştirakçılarından saxlanılanlar da var.\nAXCP RH üzvü Məmməd İbrahimin verdiyi məlumata görə piketi ərəfəsində və sonra 30 nəfərə yaxın şəxs saxlanılıb. Onları əvvəlcədən əraziyə gətirilmiş avtobuslara doldurularaq aparıblar. Ehtimal olunur ki, saxlanılanlar Səbail rayon Polis İdarəsinə aparılıb.


İlhamə Quliyeva onu öldürmək istəyən müğənnidən danışıb - Azinforum.az İnformasiya Portalı\nAna səhifə / İlhamə Quliyeva onu öldürmək istəyən müğənnidən danışıb\nİlhamə Quliyeva onu öldürmək istəyən müğənnidən danışıb\nBu günlərdə yenicə xəstəxanadan çıxan xalq artisti İlhamə Quliyeva yeni şok açıqlamalar verib. Musavat.com xəbər verir ki, “Onlar” verilişinə danışan xalq artisti başına gələnlərin arxasında əslində məşhur müğənni dayandığını deyib:\n“Evimdə il yarım əzrayıl saxlamışam. Qulluqçum oğru, dələduz, cadu xəstəsi olub. Amma bunun arxasında müğənni dayanıb. Qulluqçu kimdir ki, bu işləri bacarsın. Onu sadəcə qabağa buraxıblar. Mən çox yaxşı bilirəm ki, bunun arxasında dayanan reket qadındır.\nMən yaşamasam günahdır. Çünki mənə qarşı hörmət var. Əgər ölüb getsəm mənim üçün darıxarlar”.\nÖncəki Sumqayıtlılar ayağa qalxır – İcra başçısının zülmü sahibkarları hərəkətə gətirib\nNövbəti “Manatın ölməsinin əsas günahkarı Mərkəzi Bankdır”


Unudulmaz görüşlər! » Djb.az\nDjb.az » yazarlar » Unudulmaz görüşlər!\nTəbiətin nazlı-qəmzəli, gül fəsli, çiçək fəsli bahardır. Xoş, ətir saçan hava var. Göylər qızı, hamımızın dostu Günəş şəfəq saçır, qışın şaxtasını, soyuğunu canımızdan çıxarır.\nAtaları dostum Samir iş dalınca getdiyindən mən onun baxçaya gedən iki övladı ilə şəhərimizin mərkəzindəki istirahət parkında gəzintidəyəm. Cahangirlə Gülüsümün əlindən tutmuşam. Xoş hava udur, söhbətləşirik. Sonra bu fidan balalar ora-bura qaçır, telbə-telbə, qaçdı-tutdu oynayırlar... Dostlardan biri- Niftulla Əzizov yarızarafat, yarıgerçək sataşır mənə:\n-Nədi, nəvələrlə oynamağa, əylənməyə yer tapmırsan?\n-Qoy gəzsinlər...evdə, həyət-bacada oynadıqları bəsdi, istirahət parkı elə uşaqların gəzmək, əylənmək, oynamaq yeridir də...\n-Bu gün nə yemişsiniz baxçada?\nİkisi bir ağızdan cavab verir:\n-Səhər südlü aş, günorta boz-baş!\nQaçırlar, atılıb-düşürlər. Uzununa tullanmaqda, məftildən tutub divara, palıd ağacına dırmaşmaqda, canı yanmış Gülüsüm üstələyir özündən bir yaş böyük qardaşını.\nSüpürləşirlər, qız quş kimi oğlanı götürüb qoyur ayağının altına. Cahangir məni köməyə səsləyir:\nBaba, qoyma öldürdü məni!\nNeyləyim, qaçıb tuta bilərəm Gülüsümü?..\nİç dünyamdan müdriklərin birinin səsini eşidirəm: “hər gün qız bir arpa, oğlan isə bir buğda boyda böyüyür.”\nBax, görürsüz, hiss edirsiz ki, Gülüsüm hər gün bir arpa boyda böyüyə-böyüyə qardaşını necə üstələyib? Yazıq uşaq qalıb bacının ona olan sevgisinin, məhəbbətinin ümidinə. Görəsən uşaq ailədə yaxşı tərbiyə alır, yoxsa baxçada? Hansı sərfəlidir gələcəyimiz olan uşaqların təlim-tərbiyəsində?\nHeç də qəribə olmayan bir əhvalat düşür yadıma. Cavan bir qadın gəlir böyük pedoqoq Makarenkonun yanına. Onların dialoqu:\n-Əmican istəyirəm sizdən soruşam:\n-Uşağın tərbiyəsinə nə vaxt başlayım?\n-Qızım, övladınızın neçə yaşı var?\n-Hə, söz belədi, inciməyin, siz iki il gecikmisiniz.\n-Balamın tərbiyəsini evdə aparaq, yoxsa baxçada?\n-Hökmən baxçada! Bilirsən niyə? Evdə ata-ananın istəkli övladı lovğa, təkəbbürlü olur. Qonşunun pəncərəsini sındırır, küçə ilə gedib-gələnə söyüş verir, daş atır... Bəs niyə baxçaya getməsin sənin balan? O, burada dil öyrənir, hesabda dörd əməliyyatı mənimsəyir... Biz ev tikəndə istəyirik onun özülü, bünövrəsi möhkəm olsun. Baxça dövlət müəssisəsidir. Orda tərbiyəçi proqram əsasında işləyir. Çalışır ki, uşaqlar orta məktəb üçün hazırlıqlı, bilikli, tərbiyəli şagirdlər olsunlar. Tərbiyəçi uşaqlara yaşadığı məkanı sevmək, yeri gəlsə, Vətəni göz bəbəyi kimi qorumaq dərsi də keçir.\n...Görəsən baxçada Gülüsümlə, Cahangirə şeir əzbərlətdiriblərmi? Dayanmışıq H.Əliyevin monumental heykəlinin önündə. Yenə birinci qız başlayır:\nGəl-gəl a yaz günləri,\nİlin əziz günləri!..\nCahangir də S.Vurğunun “Azərbaycan” şeirini uca səslə deyir. Yadıma düşür. Bir zamanlar bu şeiri Ulu öndər pafosla söyləyirdi:\nGünəş qüruba çəkilir və mən evə tələsirəm. Yol boyu düşüncələr aləmindəyəm. İndi XXI əsrdə dünyaya gələn nəsil-uşaqlar, Gənclər Tanrının bizə bəxş etdiyi qüdrətli zəka sahibi H.Əliyevi yaxından görən, onunla təmasda olanları yəqin ki, axtaracaqlar. Onlardan biri elə mən. Yaddaş cədvəlimi vərəqləyirəm. Heydər Əliyevi haçan və harada görmüşəm?\nBirinci görüş. Bakıda ikinci dəfə ali təhsil alıram. Zaqafqaziya ali Partiya Məktəbində oxuyuram. O təhsil ocağı indi “Prezident yanında Dövlət İdarəçiiyi akademiyası” adlanır...\nHələ səhər açılmayıb, biz tələbələr isə dərsə tələsirik. Yataqxanadan çıxıb çox da uzaqda olmayan məktəbə doğru gəlirik. N.Nərimanovun heykəlinin yanından daş pilləkənlərlə aşağı düşəndə vəziyyət, necə deyərlər, rusca olur. Yeriyə bilmirik. Qış çox sərt gəlib. Gecəni səhərə kimi qar yağıb. Kiçik çillə özünü göstərir. Soyuq hava, şaxta, hələ üstəlik qar dayanmaq bilmir. Yoldaşlarımızdan biri süyrüşüb yıxılır. Bir təhər onu ayağa durğuzur və sağ tərəfə yollanırıq. Hə, bura yaxşıdır. Daş pilləkən nə gəzir. Əl-ələ tutub, üzü aşağı tələsirik. Qabaqda indiki Nazirlər Kabinetinin binasıdır. Orda əvvəllər Azərbaycan KP MK yerləşirdi.\nÖndə kimi görsək yaxşıdır? MK-nın birinci katibi H.Əliyevi! Hündür boylu, enli kürək, başaçıq bu şəxs bizi qarşılayır. Qonşu respublikalardan gələn yoldaşlarımız heyrətlənir. Astaca soruşurlar bizdən: O, kimdir? Cavab veririk:Heydər Əliyev!\nBirbəbir hamımızla əl verib salamlaşır və sol tərəfi göstərir:\n-tələsin, tələsin, 8-ə az qalıb. Dərsə gecikmək olmaz-deyir-iş ondadı ki, siz sinfə girəsiniz, müəllimləriniz yubana...\nSonralar qonşu respublikalardan gələn yoldaşlarımız bizlərdə böyük yox ey, hətta kiçik dövlət məmurları belə saat 10-dan tez işə gəlməzlər. Siz xoşbəxtsiniz vallah. Birinci şəxs nəinki 10-da, 8-dən də tez işdədir. Görünür tükənməz enerjili, geniş erudisiyalı, yüksək əmək qabiliyyətli, intizamlı bir insandır o.\nİkinci görüş. 1973-cü ildə təhsil aldığım məktəbin əlli illik yubiley ilidir. H.Əliyev başda olmaqla MK-nın bütün büro üzvləri yubiley tədbirindədir. Çıxışlar bir-birini əvəzləyir, müəllimlərə fəxri adlar verilən iclasın sonunda H.Əliyev hamımızla təkbətək görüşür. Neçə nəfərik ki? Cəmi 75 tələbə! Növbə mənə çatır. O, əllərimdən tutur və gülə-gülə soruşur\n-Hə, cavan oğlan mənim sualıma düzgün cavab ver: bu gün kimi böyük diplomat hesab edirsən?\nGecikmədən, tərəddüd etmədən deyirəm\n-Andrey Andreyeviç Qromukonu və Sizi!\nSon sözüm onu təəccübləndirir, düz gözümün içinə baxır.\n-Nə dedin, nə dedin?\n- Qromukonu və Sizi!\nHər iki əlimdən bərk-bərk tutub. Fikrindən nə keçirsə, çöhrəsində xoş təbəssüm görünür\n-Uğurlar arzulayıram sənə-deyir.\nÜçüncü görüş. H.Əliyev Sov.İKPMK-nın kənd təsərrüfatı üzrə katibi A.Mühiddinovla bizim rayonun Xırmandalı kəndinə Telman adına kolxoza gəlib. Qarşılanma mərasimində hamı ilə əl verib görüşürlər. aşıq Əlifağa Sayılov saz çalıb “Naxçıvandadır” mahnısını oxuyur. H.Əliyev onun sazını alıb baxır, soruşur:\n-Bu mahnının sözlərini kim yazıb?\nA.ıq qürurla, bir az da təkəbbürlə cavab verir:\nKənd mədəniyyət evində iclas başlanır. A.Mühiddinovun SSRİ Ali Sovetinə deputatlığa namizədliyi irəli sürülür. Çıxışlar rus dilində olduğundan mən də 3-4 dəqiqəlik rusca qırıldadıram.\nH.Əliyevin iclasdakı dərin məzmunlu nitqini hələ də xatırlayıram. O, dedi:\n-Azərbaycan ölkəyə bir milyon ton üzüm, bir milyon ton pambıq, nə qədər taxıl, çay, barama, tütün məhsulları verib. Amma Moskva Ermənistana dotasiya ayırır. Güya orda əhali yoxsulluq həddində yaşayır. Belə ögey-doğmalıq olar?\nDeyilənlərə inansaq özü müsəlman olmasına baxmayaraq, A.Mühiddinov Moskvaya qayıdandan sonra H.Əliyevin arxasınca yersiz söhbətlər danışırmış.\nDördüncü görüş.Bizim rayonda, necə deyərlər, iki hakimiyyətlilikdir. Yolun bu üzündə raykom, o üzündə Rayon İcraiyyə Komitəsi. Birinci katib dəmir Nəbiyev əslən gədəbəylidir. Bura gələnə kimi pambıq bitkisi haqqında onun təsəvvürü belə olmamışdır. Nitqi də hətərən-pətərəndi. Büro iclaslarında tutarlı, sanballı çıxış eləmək qabiliyyəti yoxdur. Bir fikri özündən xəbərsiz tez-tez təkrarlayır və iclasa gələnlər onun sözünü ironiya ilə qarşılayır.\nBir dəfə “Oktyabr” kolxozunun briqadiri hiyləgər Xudam Hüseynov onu ələ salır.\n-Niyə planı kəsirdə qoyubsan?\nXudam belə cavab verir:\n-Yoldaş Nəbiyev 4 dəfə becərmə apardıq. Kultivasiya, ketmənləmə, ucvurma öz yerində. Ancaq toxum erkək çıxmışdı, kollar qoza gətirmədi.\nHəmin gün D.Nəbiyev toxum laboratoriyasının müdiri Q.Hüseynovu çağırır və onu möhkəmcə danlayır.\nBu söz-söhbət rayonda rezonans yaratdı. İxtisasca aqronom olan, geniş erudisiyalı RİK-nin sədri Cahan İbrahimov demək olar, rayonun sahibi idi. İclaslarda aktiv onun nitqini həyəcanla dinləyirdi. Heç kim onun bir sözünü iki edə bilməzdi.\nDemə belə vəziyyəti Azərbaycan KP MK-da bilirmişlər. Budur, H.Əliyev şəxsən özü rayona gəlib... RİK-nin binası qarşısında izdiham var. H.Əliyev təsərrüfat işləri haqqında tapşırıqlarını verdi və axırda D.Nəbiyevin yaxasından yapışaraq dedi:\n-Eşidin, bilin, biz Puşkin (Biləsuvar) rayonunu bu şəxsə tapşırmışıq. Onun sözü hamı üçün qanundu!\nBeşinci görüş.1975-ci ilin avqust ayı. Sayılı günlər qalıb, sabah-birisi gün pambıq yığımına başlanacaq. Sabirabad rayonunda yeni inşa edilən mədəniyyət sarayında müşavirədi. Yuxarıda rəhbərlər-H.Əliyev başda olmaqla Azərbaycan KP MK-nın büro üzvləri, zalda biz-pambıqçılıq rayonlarının fəalları. Mən o zaman “Azərbaycan” kolxoz partiya komitəsinin katibi işləyirdim.\n...H.Əliyev yoldaş ayağa qalxır, ümumi qayda üzrə demokratiyanı təmin etmək məqsədilə zala səslənir:\n-Bəlkə sözü olan var?\nOrta sıralardan birisi yerindən durur və başlayır danışmağa:\n-Mən Suren Adamyanam. Jdanov (indiki Beyləqan) rayonundakı Stepan Şaumyan adına kolxozun sədri. Biz 800 hektar pambıq əkmişik. 5 dəfə kultivasiya, becərmə, 4 dəfə suvarma aparmışıq. Bol pambığımız var, maşınlar, yığıma hazırdır.\nSonra nələr, nələr haqqında qırıldadır və axırda əlini döşünə qoyub deyir:\n-Sizin gəlişiniz bizi şərəfləndirib. Kak mujik, söz verirəm planı 130 faiz yerinə yetirəcəyik. İndi burda kimi desəz, çağırıram yarışa. Kimdi mənim döşümə çıxan?\nArxaya boylanıram. Orta yaşlı, tosqun, dazbaş, küftəburun bir kişidi. Lovğa-lovğa sağa-sola baxır. Sanki meydan oxuyur hamıya.\nRəhbər çox güman gözləmirdi S.Adamyanın çıxışını. Ona görə deyəsən sinirlənmişdi bir balaca. O, ermənilərin xislətini, məkrini, hiyləgərliyini burdakıların hamısından yaxşı bildiyi üçün zala səsləndi:\n-Görürsüz erməni Sureni? Kim çıxar onun qabağına? Kim? Kim? Kim?\nSükut... Təkcə kondisionerlərin uğulusu eşidilir. Adamyan da lovğa-lovğa duruşu ilə, bic-bic baxışı ilə zalı süzür, elə bil burdakı kolxoz sədrlərinə demək istəyir: hamınız qorxaqsız, cürətsizsiniz...\nVə anidən sanki göy gurlayır, şimşək çaxır bizim sıralarda. Məndən o tərəfdə əyləşən Qızqayıt xanım ayağa durar-durmaz yumruğunu havaya qaldırıb qışqırır:\n-Mən! Mən! O erməni Surendi-murendi, nə zibildi, bilmirəm, onun arxasın yerə vurmasam, atam Salmanın qızı döyüləm.! Suren 130 dedi, mən 150 faizə söz verirəm.\nSonra o, özünü təqdim eləyir:\n-Puşkin rayonundakı “Telman” adına kolxozun sədri, Sosialist Əməyi Qəhrəmanı, Ali sovetin deputatı... Yəqin, məni tanıdınız yoldaş Əliyev!\n-Hə, hə, səni yaxşı tanıyıram, Qızqayıt xanım. Sən mənin kişi qeyrətli bacımsan, bacım! Əhsən! Əhsən!\nBərkdən əl çalır rəhbər... Zal da ayaq üstədi. Hamı Q.Həsənovanın, onun S.Adamyana odlu-alovlu, mərdi-mərdanə, vaxtında və kəskin cavabını alqışlayır..\nArxaya boylanıram. O döşə döyməkdən əsər-əlamət yoxdu. Büzüşüb yumağa dönüb küftə burnu qıp-qırmızıdı. Elə bil lovğa hərəkətinə görə xəcalət çəkir... Yatıb yuxusuna da gətirməzdi ki, Muğanın qəhrəman qızı Qızqayıt Həsənova, biədəb olmasın, onun eşşək başını itin arxasına soxacaq...\nMüşavirə başa çatır. Bakıdan gələn qonaqlar mədəniyyət sarayının qapısından həyətə çıxarkən, rəhbər əl eləyib yanına çağırır Q.Həsənovanı, görüşürlər. O, Qızqayıtın alnından, xanım da onun yanağından öpür. Bir-birlərinə nə dediklərini eşidə bilmirəm, bir az uzaqdayam.\n...Dörd il bundan öncə Ulu Öndərin kişi qeyrətli bacısı haqq dünyasına qovuşdu. Allah onu qəni-qəni rəhmət eləsin...!\nAltıncı görüş. Dahi rəhbər Bakıdan gəlib, Biləsuvarda dayanacaq, ordan da qaçıqın və məcburi köçkünlərin çadır şəhərciyinə yollanacaq. Qabaqcadan hazırlanan proqrama uyğun olaraq, mən öz vəzifəmi icra edirəm. Onun ayaqları altında böyük bir qoçu qurban kəsdirirəm. O, mənimlə əl verib görüşür, deyir:\n-Qurban ətini yoxsullara çatdır ha!\nElə də eləyirəm, əti kağız torbalara yığıb, kasıblara, miskinlərə aparıb verirəm...\nNəzərdə tutulub ki, ağsaqqallar-Hacı Mirxas ağa və Məhərrəm Məmmədov onu qarşılayacaq və “Biləsuvara xoş gəlmişsiniz” deyəcəklər. Nə baş versə yaxşıdı? Müharibə iştirakçısı, raykomun büro üzvü Nobat xanım ağayeva qaçır qabağa və H.Əliyevi qucaqlayıb üzündən dönə-dönə öpür...\nProqrama görə H. Əliyev yeni inşa edilən məscidin açılış lentini kəsməlidir.\nBöyük izdiham var. Təkcə şəhərdən yox, kəndlərdən yüzlərlə insan gəlib bura. Biləsuvar, qonşu İmişli, Cəlilabad, hətta Daxili İşlər Naziri Ramil Usubovun Bakıdan gətirdiyi polis işçiləri də adamları kənara çəkib, H.Əliyevin məscidə yaxınlaşmasına imkan yarada bilmirlər. Və anidən nə baş versə, yaxşıdı? Rəhbərin mühafizəçilər dəstəsinin rəisi, pəhləvan cüssəli, boyu bəlkə də iki metr olan Alik irəli cumdu, adamları başı üstə götürüb, uzaqlara tulladı. Canının qorxusundan hərə bir yana qaçdı. H. Əliyev qırmızı lenti kəsdi və məscidə daxil oldu. Bütün otaqları gəzdi. Üçrəngli bayrağımızı görəndə çöhrəsində təbəssüm cilvələndi. O, bayrağı öpdü...\nSən demə, çadır şəhərciyində yolunu gözləyirmişlər onun. Alovlu nitq söylədi:\n-Bilirəm-dedi-öz ata-baba yurdlarından didərgin düşmək, çadır həyatı yaşamaq böyük faciədir. Dözün ağrı-əzablara və inanın ki, siz tezliklə öz vətəninizə qayıdacaqsınız. Minsk qrupu da ikiüzlülük, riyakarlıq eləyir... Biz gec-tez müharibə yolu ilə də olsa belə doğma Qarabağı, onun ətrafındakı 7 rayonu azğın, məkrli düşməndən geri alacağıq.\nYeddinci görüş.Səhv etmirəmsə 1999-cu ilin Novruz Bayramının ölkədə əsl el şənliyi keçirildiyi vaxt idi. İndi Cəbrayıl rayonu qaçqınlarının yaşadığı beş şəhərcik salınmışdı. O ərazi Biləsuvarda olduğundan rəhbər gəldi bu yerlərə və bizim rayon mərkəzində maşından düşüb, əllərini havaya qaldırıb, hamıya salam verdi, müstəqil ölkəmizin iqtisadi və sosial həyatında daha fəal iştirak etməyi arzuladı. Biz şəhərcikdə iki gəncin toy mərasimini təşkil eləmişdik. H.Əliyev həm oğlana, həm də qıza xeyir-dua verdi, onların barmağına üzük taxdı... Özünü gümrah, şən aparmaq istəsə də hiss edilirdi ki, ürəyi sözünə baxmır. Ucadan, hərarətlə danışmaq istəyirdi, amma necə deyərlər, nəfəsi çatmırdı.\n...Televiziya verilişinə həyəcansız baxa bilmirəm. Azı 5 əsri qabaqlayan, müasir Azərbaycan dövlətinin böyük memarı, Ulu öndərimiz H.Əliyevin mayın 10-da doğum gününün 94 –cü ildönümüdür. Təkcə Bakı əhli yox, Azərbaycanın bütün hüdudlarında, hətta xaricdəki azərbaycanlılar bu əlamətdar tarixi hədsiz sevgiylə qarşılayır, qeyd edirlər. Bu, Ulu öndərimizə olan ümumxalq sevgisinin təzahürü deyilmi, əziz oxucu!..\nRuhun şad, yeni yaşın mübarək olsun deyirik, əbədiyaşar lider!\nƏlibala Rəhimov,publisist, “Qızıl qələm” mükafatı laureatı\nGeştəkin Qəmər nənəsi (sənədli hekayə)


"Ovçular evi"nin ərazisində park salınacaq\nEv Cəmiyyət “Ovçular evi”nin ərazisində park salınacaq\nBunu Yasamal rayon İcra Hakimiyyətinin başçısı İbrahim Mehdiyev bildirib. İ. Mehdiyev parkın yaya qədər istifadəyə verilməsinin nəzərdə tutulduğunu qeyd edib.\nPrezidenti İlham Əliyevin göstərişi ilə ərazidə yaşayış binasının tikintisi dayandırılıb. Buna səbəb tikinti aparan şirkət tərəfindən ərazidəki 54 ağacın qanunsuz olaraq kəsilməsi və ərazidəki yaşıllığın tamamilə məhv edilməsidir.\nƏvvəlki məqaləBakıda 6 özəl, 6 ictimai çimərliyin yaradılması planlaşdırılır\nNövbəti məqalədəGüclü külək əsəcək, yağış yağacaq – XƏBƏRDARLIQ\nCəmil Həsənli gömrükdə saxlanıb, yoxlamaya məruz qalıb


Faydalı turşu | sağlam həyat tərzi | Kayzen\nKələm maqnezium və kaliumla zəngindir. Bu minerallar ürək-damar xəstəliklərinin qarşısını alır. Kələm turşusunun tərkibində bağırsağın dostu olan bol miqdarda laktik turşu və probiotiklər var. Kələm turşusu çox yeməklə insanlar bağırsaq və mədə xərçəngi kimi xəstəliklərin qarşısını ala bilərlər.\nKələm B6 vitamini ilə zəngindir. Bu vitamin beynin funksiyalarını qoruyur. Kələm turşusunda ağrını azaldan üzvi komponentlər var. Mütəmadi istehlak edildiyi zaman bədəninizin hər hansı yerində ağrı əmələ gəlməsinin qarşısını alır.\n, kələm şorabası


ABŞ-la Türkiyə geniş əməliyyata hazırlaşır\n2021, 28 İyul, çərşənbə, Bakı vaxtı 06:06\nTürkiyə ilə ABŞ İslam Dövləti qrupuna qarşı mübarizə ilə bağlı texniki danışıqları yekunlaşdırıblar.\nBu barədə avqustun 25-də jurnalistlərə Türkiyənin xarici işlər naziri Mevlut Cavusoglu məlumat verib.\nAmma Cavusoglu əlavə məlumat verməyib.\nNazir bundan əvvəl yaxın vaxtlarda İslam Dövləti qrupuna qarşı geniş və koordinasiyalı əməliyyata başlanacağını bildirmişdi.\nTürkiyə yaraqlıların Suriyadakı mövqelərinə havadan zərbələr endirir.\nBundan başqa ABŞ-ın rəhbərlik etdiyi hərbi kampaniyanı hava bazası ilə təmin edir.\nİslam Dövləti qrupunun iyulda Suriya ilə sərhəddə yerləşən Suruç şəhərində törətdiyi partlayışda 33 nəfər öldü.\nTürkiyə bundan sonra Suriya ilə sərhədlərini gücləndirib və hazırda sərhəddin bəzi yerlərinə beton divar çəkir.


Airbnb® | Nice - Tətil üçün İcarələr və Qonaqlama üçün Yerlər - Provence-Alpes-Côte d'Azur, France\nAirbnb-də Nice ərazisində qalmağa yerlər tapın\nNice-da Tətil üçün icarə yerləri\nNice ərazisində qalmağa yerlər\nAdam başına $111\nAdam başına $173\nƏn yaxşı, möhtəşəm bir mənzildə ən yaxşısı, hər şeyə yaxın, çevik və bənzərsiz bir qonaqlıq, gözlərinizi yumub bunun üçün gedin!\nMənzil gözlədiyimdən həqiqətən yaxşı idi və şəkillər o qədər pis idi ki, getməyə təəccübləndim! Növbəti dəfə Nitsə gələndə əla yerdir!\nNice stansiyasına çox yaxındır. Çimərliyə, yaxınlıqdakı plaza və qəsəbəyə də çox yaxındır. Yaşayış yeri çox təmiz və ev sahibi çox mehribandır. Geniş qonaq otağı və mətbəx var. Nice'de yalnız iki gecə, bu yaxşı bir əmlakdır. Nice'e qayıdırsan, bu əmlaka qaytarılacaqsan.\nGözəl uşaqlar, bir otaq varsa, qeyd-şərtsiz gedin !!! Ev sahibi bu qədər mehribandır və otaq çox gözəldir Ev sahibi ilə yaşamaq əlverişsiz ola bilər Heç narahat deyil, əksinə diqqətlidir Qatar stansiyasına çox yaxındır Dəniz 10 dəqiqəlik məsafədədir! Növbəti dəfə Nitsa gedəndə yenə bura gedəcəm\nOtaq çox gözəl və təmiz bir yaşayış içərisindədir. Yaxşı vəziyyətdə yerləşdirilib.\n6 gecə Laurent və Julienin yerində qalmağımdan zövq aldım. Nice şəhərinin mərkəzində köhnə gözəl binanın 4-cü mərtəbəsində yerləşir. Bütün nəqliyyat və məkanlara çox rahat giriş. Nəinki Nice-də görməli yerləri görmək, həm də onların yerində yemək bişirmək xoşuma gəldi. Xüsusilə Milad günündə açılan qonşu ərzaq mağazasına getmək əyləncəli idi. Yaşadığım müddətdə Milad tətilindən sonra Laurent və Julienlə görüşmək şansım oldu. Çox mehriban və isti ürəklidirlər. Onların daxili bəzəklərini çox bəyəndim. Gələcək qış yoldaşımla vaxt uyğun gəlsə yenidən öz yerlərinə qayıtmaq istərdim. Sevimli yaşayış evinizdə qalmağım üçün bir fürsət verdiyiniz üçün bir daha təşəkkür edirəm.\nGözəl yer və ev sahibi. Əmin olmaq üçün yenidən ziyarət edəcəyəm. Çox münasib qiymətdir və gözəl yerlərdə ən yaxşı yerlərə yaxındır.\nHəqiqətən gözəl yer və gözəl insanlar. Həqiqətən gözəl bir gününüzü burada keçirin. Növbəti dəfə buraya ziyarət etməyi planlaşdırmışam (inşallah tətil yoxdur)\n490 km uzaqda\n445 km uzaqda


Malta bələdçisi – Gəzəyənlər\nBu həftə 3 aydır yaşadığım Maltada son həftəmdir. Bu bapbalaca ada ölkə məndə hansı izlər buraxıb, nələr yaşadıb biraz bunlar haqqında danışım dedim. Əvvəlcə ondan başlayım ki, Bakıdan tam 7 dəfə balaca bir ÖLKƏdən söhbət gedir🙊. Mənim üçün həmişə məsafə ölçü vahidi evimizdən harasa qədər olan məsafə kimi hesablanıb (Qrinviç misalı) deyə, sizə də elə izah edəcəm 😅. Hətta buna görə bir yaxınıma Vatikanı gəzdirəndə, “Vasmoy” boyda olduğunu deyəndə ona balaca bir cultural shock yaşatmışdım 😁 Adanın uzunluğu 27 km -yəni bizim evdən Airporta qədər, Eni isə 14.5 km – yəni bizim evdən Neftçilər metrostansiyasına qədərdir. 🙄🤷🏽♀\nYəni söhbət bu qədər balaca bir ölkədən gedir təsəvvür edin. Bununla belə Paytaxtı, hələ utanmadan 5-10 şəhəri də var 🤣Ölkənin 2 rəsmi dili var, Maltese və İngilis dili. İngilis dili öncəlik olduğu üçün, bura köçən miqrantlar tez bir zamanda iş tapa bilirlər. Demək olar bütün şirkətlərdə rəsmi danışıqlar, görüşlər, yazışmalar yalnız ingiliscə həyata keçirilir.\nİlk baxışdan (airportdan şəhərə gələndə olan ilk təəssürat) sizə kasıb ərəb ölkəsini xatırlatsa da bir müddət sonra özünüzü restoranlarına görə Romada, dənizinə görə Maldivdə, böyük industrial şirkətlərinə görə Almaniyada, balıqçı kəndlərinə görə isə Manarolada hiss edə bilərsiniz.\nBəzi şəhərlərini ayırmağa çalışdım. Başlayaq Paytaxt Vallettadan. (Paytaxt deyəndə ki, elə böyük bir şey fikirləşməyin, dünyanın ən balaca paytaxt şəhəridir (0.8 kv km), Bakıda hansısa mikrorayonla müqayisə etməyimə ehtiyac yoxdu yəgin 😅 ). Şəhər daima (ən azı bütün yay boyunca) insanlarla dolub daşır. Bütün restoranlar, mağazalar, turistik yerlər, hətta skamyalar belə insanlarla dolu olur. Maraqlı etnik butiklərdən tut, luxury brendlərə qədər bir çox məkana bu balaca paytaxtçikdə rast gələ bilərsiniz. Yadımdan çıxmamış deyim ki, bu balaca ölkənin xeyli hadisəli, qanlı savaşları, tarixi var. (Sultan Süleymanın ordusuna qalib gəliblər məsələn). Buna görə də bir çox yerdə heykəllər, silah və toplar, qalalara rast gələ bilərsiniz. Düzdü indi o qalalar daha çox paraşütlə tullanmaq üçün nəzərdə tutulur, amma nəysə🤷🏽♀). Şəhərin əsas ictimai nəqliyyat vasitəsi Avtobus və Taxilərdi (bir çox Avropa ölkələrindən ucuzdu taxiləri). Bundan əlavə şəhərdə çox tez tez Velosiped, Samokat kirayələri üçün avtomatlara rast gəlinir. Avtobus deyib keçməyin, yayda 1 gediş 2 Euro (Bakıda bu pulla mən bizim evdən Port Bakuya gedirəm taxi ilə 🤦🏻♀), digər fəsillərdə isə 1.5euro dur.\nÖlkəylə bağlı başqa maraqlı faktor isə demək olar şəhərin istənilən tərəfindən dənizə girə bilərsiniz, oranın plyaj və ya avtobus dayanacağı olmasından asılı olmayaraq, hər yerdən insanlar dənizə girir, günəşlənirlər.\nBaşqa bir xüsusiyyəti bir çox başqa Avropa ölkələrindən daha qaynar gecə həyatı var. Məncə bunun ən böyük səbəbi çoxlu dil kurslarına və exchange proqramları ilə gələn tələbələrdi. Klublar, beach party və gecə həyatı üçün Pacheville ə üz tuturlar.\nMaltanı bu qədər böyük və geniş (😁) edən ünsürlərindən biri də adalarıdır. Gozo adlı böyük (nə qədər böyük ola bilər axı 🤭) və Comino tipli bir neçə balaca adaları var. Dünyanın ən təmiz və ən mavi dənizləri sırasında olan Blue Lagoonu nə qədər yazıb pozsam, 1cə faizini belə izah edə bilmərəm, inanın. 😍\nBu ada (bundan sonra balaca adlandırmayım məncə, ayıb oldu bu qədəri 🤭😅) həmçinin bir çox Hollivud və başqa filmlərə də ev sahibliyi edib. Çox məşhur Game of Thronesin də bir çox səhnələri burda çəkilib. Uşaqlıqdan tanıdığınız (və ya tanımadığınız) Popeye (Temel Reis) kinosu da burada çəkilib, hətta bu adda kəndləri də var. Hansı ki, həmin filmdə istifadə olunan əşyalar, dekorlar həmçinin başqa maraqlı personajları bu kənddə görə bilərsiniz (girişi 20 euro ətrafındadır)\nBirkirkara şəhəri isə əslində heç məşhur yer deyil, sadəcə yaşadığım yerdi deyə yerləşdirmişəm. Bir də onu da deməmiş keçməyim, ildə 20 dən artıq dövlət bayramları var. Bundan əlavə olaraq hər qəsəbənin öz bayramları, tədbirləri çox tez tez və olduqca rəngli olur.\nDigər çox rəngli və çox gözəl şəhərlərindən biri də Marsaxlokk-dur. Bu şəhər bapbalaca bir balıqçı kəndidir. Yəni bu gördüyünüz rəngli lotkalar heç də turistlər üçün dekor deyil, doğrudan onların istifadə etdiyi qayıqlardı.\nHər bazar günü açıq yarmarkalar təşkil olunur və müxtəlif bu şəhərə aid əşyalar, xüsusilə də dənizdən tutulmuş balıqlar, vosminoqlar və başqa dəniz məhsulları burda satılır. Həmçinin sahilboyunca birbirinin ardınca düzülmüş restoranlarda günün xüsusi fresh balığını və başqa menyu seçimləri ilə çox uyğun qiymətə nahar etmək olar (adam başı 20-25 euro).\nBaşqa şəhərləri haqqında sizi yoran məlumatlardansa yığıb, yazdığım ümumi bəzi faktlar bunlardır:\n✅ Yaşıllıq yox deyiləcək qədər azdır, olanların da 70%i kaktuslardı.\n✅ Nəqliyyat sol tərəfdən irəliləyir, təzə vaxtlarda maşına baxanda, bunun sürücüsü hanı, ya da adam niyə rulu tutmur deyə mini infarktlar keçirirdim\n✅ Bu qədər balaca və son vaxtlar populyarlaşmasına baxmayaraq ilk insanlıq məskənlərindən sayılır, o dərəcə ki, Misir piramidalarından daha qədim abidələri var\n✅ Bu qədər bapbalaca olması ilə bərabər 360 dan çox kilsələri var\n✅ Ənənəvi musiqisi Ghana adlanır, gitara ilə qarşılıqlı bədahətən deyişmə şəklində həyata keçirirlər. (Battle rap, meyxana tərzli)\n✅ Çox maraqlı, və qulağa fərqli gələn dilləri var. İtalyan və Ərəb dillərinin qarışığını təsəvvür edin, etdiz?) İtaliyaya çox yaxın, həmçinin bir müddət ərəblərin əsarətlərində olduğu üçün dil bunların qarışığı olan afro-asiya dil qrupuna aiddir.\n✅ Bu sırf öz müşahidəmdir, hansısa bir fakta əsaslanmır, amma məncə Avropanın nisbət olaraq ən çox gözəllik salonları yerləşən ölkəsidir. Bəlkə də addımbaşı qadın gözəllik salonlarına rast gəlmək mümkündür burda.\n✅ Adada çoxlu pişiklər yaşayır, o dərəcə ki, çoxu zaman söz gəlişi “pişiklər adası” belə adlandırılır. Mənim kimi aylurofobiyası olanlar üçün bir az qəliz məsələdir)\nPaylaşdı: Nigar Sani\njamilafarzani October 9, 2019 birkirkara, comino, gez, gezeyenler, gəz, gəzəyənlər, Gozo, gzynlr, Malta, marsaxlokk, səyahət, travel, Valletta\nPrevious Previous post: İndoneziya – Bali bələdçisi\nNext Next post: Amerika səyahəti